**TERMENI DE REFERINȚĂ**

**Companie care va elabora și promova materialele media**

**din cadrul campaniei naționale de promovare a antreprenoriatului social**

1. **Informație generală**

Proiectul ”Valorificarea potențialului OSC-urilor de a promova și dezvolta antreprenoriatul social în Moldova” este finanțat de Uniunea Europeană, co-finanțat de Suedia, în parteneriat cu Fundația Est-Europeană, Centrul Contact și Keystone Moldova. Proiectul contribuie la crearea unui ecosistem favorabil dezvoltării antreprenoriatului social în Republica Moldova. Activitățile proiectului vor contribui la: fortificarea capacităților organizațiilor societății civile în crearea și dezvoltarea întreprinderilor sociale; suport metodologic autorităților publice în monitorizarea și evaluarea întreprinderilor sociale; creșterea gradului de informare în rândul populației generale și a autorităților publice cu referire la antreprenoriat social; schimbarea comportamentelor populației generale și a autorităților publice în favoarea dezvoltării și promovării antreprenoriatului social.

Mai multe informații despre proiect sunt aici: <https://www.keystonemoldova.md/ro/projects/valorificarea-potentialului-osc-urilor-de-a-promova-si-dezvolta-antreprenoriatul-social-in-moldova/>

Una dintre activitățile proiectului presupune realizarea unei campanii naționale de comunicare, care să promoveze antreprenoriatul social și importanța acestuia.

În acest context, Keystone Moldova contractează o companie (persoană juridică) care va elabora materialele de comunicare și le va promova pe diverse canale media/social media.

1. **Obiectiv**

Campania națională va avea ca scop schimbarea comportamentelor, atitudinilor și cunoștințelor în domeniul antreprenoriatului social și următoarele obiective:

1. Informarea diferitor categorii de public despre evenimentele referitoare la AS din realitatea locală/regională;
2. Schimbarea atitudinii publicului-țintă din neutră spre activ-pozitivă referitoare la AS;
3. Promovarea imaginii pozitive și a bunelor practici din antreprenoriatul social local/regional;
4. Contribuirea la cunoașterea unei viziuni panoramice despre întreprinderile/manageri, cât și echipele unor ÎS autohtone;
5. Inspirarea în vederea implicării în deschiderea sau/și dezvoltarea unor afaceri sociale la nivel local/regional;
6. Sporirea gradului de conștientizare a societății cu privire la consumul de servicii și/sau produse oferite de întreprinderea socială.

Campania se va realiza în baza Strategiei de comunicare Strategia de comunicare pentru schimbarea comportamentelor, atitudinilor și cunoștințelor în domeniul antreprenoriatului social - <https://www.keystonemoldova.md/wp-content/uploads/sites/4/2023/05/ROM_communication-strategy.pdf>

**Publicul-ţintă al campaniei:**

1. Populația generală

2. Organizații ale societății civile (OSC) neimplicate în activități de antreprenoriat social

3. Întreprinderile Mici și Mijlocii (IMM) neimplicate în activități de antreprenoriat social

4. Autoritățile publice locale (APL) de nivelul I și II

**Campania națională va conține următoarele acțiuni:**

1. Realizarea unui dicționar al termenilor din antreprenoriatul social (format video);
2. Realizarea infograficelor pe tematica antreprenoriatului social;
3. Realizarea istoriilor de succes (media locală sau protagoniști din regiuni);
4. Realizarea reportajelor / storytelling;
5. Realizarea podcasturilor cu persoane care au un start-up pe segmentul de antreprenoriat social;
6. Emisiuni care să abordeze antreprenoriatul social.
7. **Sarcinile și responsabilitățile companiei:**

|  |  |  |
| --- | --- | --- |
| **Nr** | **Sarcina** | **Livrabile** |
|  | **Realizarea unui dicționar al termenilor din AS**Realizarea acestui dicționar va fi în format video, care va elucida semnificația unor termeni din sfera antreprenoriatului social într-un limbaj accesibil și lizibil, prin utilizarea unor scheme, diagrame, infografice pe fundal, astfel, publicul va fi familiarizat cu aspectele conceptual-practice ale antreprenoriatului social. Compania va identifica, pregăti și structura informația din diferite surse, inclusiv din Legea nr. 845/1992 cu privire la antreprenoriat şi întreprinderi:<https://www.legis.md/cautare/getResults?doc_id=101472&amp;lang=ro> Fiecare episod va dura până la 1 minut. Vor fi create cel puțin 15 episoade.  | 15 termeni din AS identificați.15 materiale video elaborate.Fiecare episod va fi difuzat de cel puțin 2 ori – 30 de episoade în decurs de 3 luni.Toate materialele vor promovate în social media, pe portaluri informative des vizitate, plasate pe pagina de Youtube. |
|  | **Realizarea infograficelor pe tematica antreprenoriatului social**Vor fi realizate cel puțin 15 infografice la diferite teme:* Ce este AS
* Beneficiile AS
* Cum pot să deschid o IS
* Beneficiile pentru comunitate a IS
* Ce este un parteneriat public-privat în domeniul AS
* Cum pot susține activitatea AS
* AS și responsabilitatea socială
* Ce înseamnă IS și IS de inserție
* Facilitățile oferite de către stat în raporturile de muncă cu angajații din grupuri social-vulnerabile și/sau marginalizate
* Impactul social al IS

Compania va pregăti și structura informația pentru infografice.Ulterior, fiecare infografic va fi imprimat pe stikere, care vor fi distribuite prin localități și lipite în instituții.O parte din stikere va fi distribuită de companie, o parte – de Keystone Moldova. | 15 infografice realizate.Infografice distribuite în social media, pe platforme de știri vizionate.15 000 de stikere imprimate (câte 1000 de stikere per infografic).15 000 stickere distribuite în instituții școlare, primării etc. |
|  | **Realizarea istoriilor de succes în parteneriat cu media locală** (cu protagoniști locali) în formă de text cu foto.Unele istorii pot fi preluate de la ONG-urile sub-grantate în proiect, care deja le-au realizat | 10 istorii de succes (fotoreportaje) realizate în parteneriat cu media locală și difuzate la nivel local în mass-media și promovate în social media la nivel național. |
|  | **Realizarea reportajelor/ storytelling** | 10 reportaje realizate și difuzate la 2 posturi TV cu acoperire națională.Reportajele vor fi de asemenea promovate în social media. |
|  | **Realizarea podcasturilor cu persoane care au un start-up pe segmentul de antreprenoriat social**Compania va realiza conceptul pentru podcast-uri, va pregăti informația și va identifica persoana care va vorbi cu invitații. | 4 antreprenori identificați, care vor vorbi despre experiența lor.Conceptul pentru 4 podcasturi realizat;4 podcasturi pregătite și difuzate în social media la nivel național. |
|  | **Emisiuni TV care să abordeze antreprenoriatul social**Compania va identifica emisiunile care au un raiting crescut și va coordona activitatea cu postul TV.  | 5 antreprenori invitați să vorbească în cadrul a 5 emisiuni care au un rating crescut, la posturi TV cu acoperire națională. |

Toate materialele vor fi coordonate cu Keystone Moldova și revăzute conform comentariilor și sugestiilor prezentate.

Materialele vor fi realizate în perioada **ianuarie – martie 2024**.

Campania propriu-zisă se va desfășura în perioada **aprilie – septembrie 2024**.

1. **Perioada de contractare:**

Ianuarie – Septembrie 2024.

1. **Cerințe față de candidați**
* Expertiză în Jurnalism, Comunicare, Relații cu Publicul sau alte domenii relevante;
* Experiență de minim 5 ani în domeniul comunicării, relații cu publicul, campanii mediatice;
* Experiență relevantă de elaborare a campaniilor de comunicare care implică schimbări de percepții și atitudini colective;
* O bună cunoaștere a societății civile din domeniul de referință și o percepție clară a intereselor opiniei publice;
* Cunoașterea mediului online, instrumentelor de promovare specifice pentru subiecte sociale și diferite grupuri;
* Abilități excelente de comunicare și interacțiune cu diverse grupuri sociale, reprezentanții mass-media, autorități, etc;
* Experiență de lucru cu organizații care prestează servicii grupurilor vulnerabile și marginalizate.
1. **Prezentarea dosarului de aplicare**

Dosarul va conține următoarele:

1. Profilul companiei cu evidențierea activităților de elaborare și organizare a campaniilor de comunicare;
2. Oferta financiară în EURO, care să includă suma specificată pentru fiecare sarcină în parte;
3. Link-uri către materialele informaționale elaborate de companie (video, istorii de succes, infografice, reportaje etc);
4. Cel puțin 3 referințe la organizațiile / mass-media care au beneficiat de serviciile companiei aplicante în vederea elaborării și organizării campaniilor de comunicare

Dosarul va fi transmis pe adresa e-mail limalcoci@khs.org, cu mențiunea „Campanie națională AS”, până la data de **18 decembrie 2023, ora 18:00**.

Doar companiile selectate vor fi contactate.

Dosarele incomplete nu vor fi evaluate.

Pentru informații suplimentare, puteți să o contactați pe Lina Malcoci, specialist comunicare, pe adresa de email: limalcoci@khs.org